Trúarlegir viðburðir eru víða á Vesturlandi um páskana . Í kvöld verður Páskavaka í Reykholtskirkju . Þetta er ævaforn kristin athöfn . " Það eru prestarnir í Hvanneyrar - , Stafholts - , og Reykholtsprestaköllum sem standa fyrir þessari athöfn ásamt fermingarbörnum og öðrum . Þetta er ein elsta athöfn kirkjunnar þar sem fólk safnast saman til að fagna upprisu Krists , " segir Síra Geir Waage sóknarprestu í Reykholti . " Í fyrri hluta athafnarinnar eru lesnir textar úr hjálpræðissögunni og bænir . Í upphafi er kveiktur eldur úti fyrir kikjurnni ef veður leyfir . Síðan er páskakertið tendrað af þessum eldi og borið með skrúðgöngu inn í kirkju . Allir sem í kirkjunni eru bíða með kertin sín og kveikja síðan á þeim af loganum á þessu eina kerti . Þannig breiðist ljósið út um kirkjuna . Þegar skrúðgangan er kom inn í kórinn er lesið úr ritningunni , " útskýrir Geir . " Seinni hluti athafnarinnar er svo helgun skírnarvatnsins . Til forna var bara skírt einu sinni á ári og það var gert við þessa athöfn . Helgun skírnarvatnsins fer fram með bænum og lestri úr ritningunni . Þarna endurnýjar fólk skírnarheitið . Þetta endar með því að farið er með vatn úr skírnarsánum og því stökkt á þá sem eru viðstaddir . Það má draga þetta saman með því að segja að athöfnin byrji í myrkri , svo er ljósið borið inn og það breiðist út og lýsir og síðan er þessi forna skírnarathöfn . " Páskavakan í Reykholtskirkju hefst klukkan 23:00 . " Væntanlega byrjum við eitthvað fyrr með undirbúning og þess háttar . Þetta er flókin athöfn og margbrotin . Þarna verða eins og ég nefndi áður , fermingarbörn úr öllum prestaköllunum þremur . Það er mjög mikil samvinna um helgihald á milli Reykholts - , Hvanneyrar og Stafholtsprestakalla bæði í fermingarfræðslunni en líka við margvísleg trúarleg tilefni , " segir Geir Waage .